laion/Wikipedia-Exotic huggingface dataset:
გაბრიელ საგინაშვილი

გაბრიელ საგინაშვილი — XVII საუკუნის დასასრულსა და XVIII საუკუნის დასაწყისში ქართველი კალიგრაფი. დავითგარეჯის ბერი. მოღვაწეობდა ნათლისმცემლის მონასტერში. გაბრიელს, როგორც ფრიად განსწავლულ კალიგრაფს, კარგად იცნობდნენ მეფის კარზე. წიგნებს ვახტანგ VI-ის ბრძანებითაც წერდა. 1704-1713 დომენტი კათოლიკოსის თაოსნობით გაბრიელმა გადაწერა პირველი ქართული ჰაგიოგრაფიული კრებული - ქართველი წმინდანების ცხოვრებათა კრებული (ხელნაწერთა ეროვნული ცენტრი, A-130 და მისივე ნაწილი - H-1557). საყურადღებოა 1707 გადაწერილი კონდაკი (საქართველოს მეცნიერებათა აკადემია, ხელნაწერთა ინსტიტუტი, A-624). 1719 წლით თარიღდება მისივე გადაწერილი ოთხტავი (საქართველოს მეცნიერებათა აკადემია, ხელნაწერთა ინსტიტუტი, Q-85) და „საქმე მოციქულთა“ (ხელნაწერთა ეროვნული ცენტრი, Q-86). საგინაშვილის წიგნები ნაწერია ნუსხურით, ძლიერ დახრილი, გადაბმული, სქელხაზიანი, „წვეტიანი“ და თითქოს ცოტა მიჭყლეტილი ასოებით. A-624-ს ზოგიერთი სათაური შესრულებულია ოქროთი ნაწერი დიდი ჩართული მთავრული ასოებით. Q-85-ში ჩართულია მახარებელთა სურათები რუსული წარწერებით, ბაროკულ ჩარჩოებში. ეს ერთ-ერთი ნიმუშია იმხანად ევროპული მოტივების შემოჟონვისა ქართულ ხელოვნებაში. ქსე, ტ. 8, გვ. 615, თბ., 1984
ალექსანდერ უსი

ალექსანდერ უსი (დ. 21 იანვარი 1980, ფაუსკე, ნორვეგია) — ნორვეგიელი ბიატლონისტი. IBU მსოფლიო ჩემპიონატი 2009, ფხიონჩხანი, დადევნების რბოლა IBU მსოფლიო ახალგაზრდული ჩემპიონატი 2000, ჰოხფილცენი, დადევნების რბოლა 23-ე 2000, ჰოხფილცენი, სპრინტი 27-ე მსოფლიო თასი 2007, ლაჰტი, სპრინტი 2007, ჰოხფილცენი, გუნდური ესტაფეტა 2008, ობერჰოფი, გუნდური ესტაფეტა 2008, ფხიონჩხანი, დადევნების რბოლა 2008, ესტერსუნდი, ინდივიდუალური რბოლა 2008, ჰოხფილცენი, სპრინტი ევროპის ჩემპიონატი 2003, ფორნი-ავოლტრი, დადევნების რბოლა 2004, მინსკი, დადევნების რბოლა 2004, მინსკი, გუნდური ესტაფეტა 2006, ლანგდორფ-არბერსე, ინდივიდუალური რბოლა 2006, ლანგდორფ-არბერსე, გუნდური ესტაფეტა 2007, ბანსკო, გუნდური ესტაფეტა ევროპის თასი 2002, ვინდირშგარსტენ-როზენაუ, დადევნების რბოლა 2003, გეილო, სპრინტი 2003, რიდნაუნ-ვალ რიდანა, სპრინტი 2004, ბრუსონი, სპრინტი 2004, მერიბელი, გუნდური ესტაფეტა 2007, ტურინი, ინდივიდუალური რბოლა ალექსანდერ უსის პროფილი biathlonworld.com-ზე
სარგის I

სარგის I ჯაყელი (გ. 1285) — საქართველოს სამეფოს პოლიტიკური მოღვაწე XIII საუკუნის II ნახევარში, მეჭურჭლეთუხუცესი, სამცხის სპასალარი, 1260 მონღოლთა ბატონობის წინააღმდეგ აჯანყების ერთ-ერთი ინიციატორი და აქტიური მონაწილე იყო. დავით VII ულუმ დანიშნა მონღოლთა ლაშქრის (რომელიც აჯანყების ჩასაქრობად იყო შემოსული საქართველოში) წინააღმდეგ მებრძოლ ქართველთა ჯარის მეთაურად. სარგის I-ს 8000 ცხენოსანი ჰყავდა, მონღოლთა ლაშქარში კი, რომელსაც არღუნი მეთაურობდა, 20000 მარტო მონღოლი და ერაყელი მოლაშქრე ირიცხებოდა, რამდენიმე ათასი კი ქართველი იყო. 1260 ტაშისკართან ბრძოლაში სარგის I-ის 1500 ცხენოსანმა დაამარცხა არღუნის 6000-იანი მეწინავე ლაშქარი. შემდეგ თვით სარგის I დაიძრა მტრის წინააღმდეგ. არღუნი გაქცევას აპირებდა, მაგრამ მის ლაშქარში მყოფმა ქართველებმა შეაკავეს. მთავარი ძალების გადამწყვეტ ბრძოლაში ქართველები დამარცხდნენ. სარგის I-ის შეცდომა ის იყო, რომ ბორჯომის ხეობის ვიწროებიდან გამოვიდა და მონღოლებს გაშლილ ველზე შეებრძოლა, სადაც მტერს მანევრირების საშუალება მიეცა. 1261 წელს სარგის I წარმატებით იბრძოდა სამცხეში მეორედ შემოსული არღუნის ლაშქრის წინააღმდეგ. მტერი იძულებული გახდა 20 დღის შემდეგ უკან გაბრუნებულიყო. 1262 სარგის I დავით VII-ს ურდოში გაჰყვა ჰულაგუ-ყაენთან და გამოძიების დროს მეფის გადარჩენის მიზნით აჯენყების მოწყობა თვითონ დაიბრალა. გამოძიება არ იყო დამთავრებული, რომ ილხანთა წინააღმდეგ ოქროს ურდოს ყაენმა ბერქამ გამოილაშქრა. სარგის I-მა მის წინააღმდეგ ბრძოლაში სიმამაცით თავი გამოიჩინა და ჰულაგუ-ყაენი სიკვდილს გადაარჩუნა. მადლიერმა ყაენმა მას კარნუ ქალაქი და მისი მომიჯნე ოლქი უბოძა. სარგის I-ის განდიდებით უკმაყოფილო ქართველმა დიდებულმა მეფესა და სარგის I-ს შორის მტრობა ჩამოაგდეს. მეფის მიერ დაპატიმრებული სარგის I ყაენმა გაათავისუფლა. სარგის I-ის თხოვნით 1266 წელს სამცხე საქართველოს ჩამოშორდა და უშუალოდ ყაენს დაექვემდებარა. სარგის I-ის ეს ნაბიჯი საერთო ეროვნულ ინტერესების ღალატს ნიშნავდა: ფაქტობრივად პოლიტიკურად ორად გაყოფილ საქართველოს მესამე ნაწილიც გამოეყო - სამცხე, რომლის ტერიტორია ტაშისკარიდან არზრუმამდე ვრცელდებობა. მიუხედავად ამისა სარგის I-სა და საქართველოს მეფეს შორის პოლიტიკური ურთიერთობა მთლად არ შეწყვეტილა — სარგის I-მა სამცხის სპასალარის წოდება შეინარჩუნა და დემეტრე II-ის დროს მეჭურჭლეთუხუცესობაც მიიღო. ვ. გუჩუა, ქართული საბჭოთა ენციკლოპედია, ტ. 9, თბ., 1985. — გვ. 101-102.
თხუნელასებრნი

თხუნელასებრნი (ლათ. Talpidae) — ძუძუმწოვართა ოჯახი მწერიჭამიების რიგისა. გავრცელებულია ევროპაში, აზიაში და ჩრდილოეთ ამერიკაში. ოჯახში 4 ქვეოჯახია. აქვთ მკვრივი, მოგრძო (20 სმ-მდე) სხეული. ყურის ნიჟარები არა აქვთ. თვალები განუვითარებელია ან დაფარულია აპკით. წინა კიდურები მოკლეა, ნიჩბისებური, უკან მიმართული ფართო მტევნები მაგარი გრძელი ბრჭყალებით ბოლოვდება. სხეული დაფარულია ხშირი, მოკლე და ხავერდოვანი ბეწვით, რომელსაც ხაო არ აქვს. შეფერილობა ჩვეულებრივად შავია, რუხი ან მოწაბლისფრო. თხუნელასებრნი კარგად არიან შეგუებული მიწაში ცხოვრებას. კარგად აქცთ განვითარებული ყნოსვა და შეხება. ჩვეულებრივი თხუნელა საქართველოში ბევრგან გვხვდება. ბინადრობენ ტყეში, მდელოზე, ბოსტნებში, ბაღებში, მთებში. ბუდობენ სოროში, 30 სმ სიღრმეზე. მრავლდებიან წელიწადში ერთხელ. მაკეობა 40 დღემდე გრძელდება. შობენ 1-9 უსუსურ ნაშიერს. სასარგებლო ცხოველებია, ანადგურებენ მავნე მწერებს. მცირე ზიანს აყენებენ ბაღ-ბოსტებსა და სათიბებს, რადგან მიწას თხრიან და მცენარის ფესვთა სისტემას აზიანებენ. კოხია ს., ქართული საბჭოთა ენციკლოპედია, ტ. 5, თბ., 1980. — გვ. 34.
ვიქტორია (ჩანჩქერი)

ვიქტორია ან მოზი-ოა-ტუნია — ჩანჩქერი მდინარე ზამბეზზე, სამხრეთ აფრიკაში. მდებარეობს ზამბიისა და ზიმბაბვეს საზღვარზე. ჩანჩქერის სიგანე 1,8 კმ-ია, სიმაღლე — 128 მეტრი. აღმოაჩინა შოტლანდიელმა მოგზაურმა დეივიდ ლივინგსტონმა 1855 წელს და სახელი უწოდა დიდი ბრიტანეთის დედოფლის ვიქტორიას პატივსაცემად. შემდეგ ჩანჩქერი ცნობილი გახდა ადგილობრივი სახელითაც „მოზი-ოა-ტუნია“ („მგრგვინავი კვამლი“). ჩანჩქერი აფრიკის ერთ-ერთი მთავარი ღირსშესანიშნაობაა, 1989 წელს შეიტანეს იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია აფრიკაში ვიკისაწყობში არის გვერდი თემაზე: ვიქტორია (ჩანჩქერი) Map of Area around Victoria Falls by Openstreetmap UNEP-WCMC website's page for Mosi-oa-Tunya. დაარქივებული 2008-05-10 საიტზე Archive-ItCategory:Webarchive template other archives NASA Earth Observatory page დაარქივებული 2003-10-04 საიტზე Wayback Machine.
ჰავრი

ჰავრი ან ლე-ჰავრი (ფრანგ. Le Havre [lə ɑvʁ]) — ქალაქი ჩრდილოეთ საფრანგეთში. ზემო ნორმანდიის რეგიონის და ზღვისპირა სენას დეპარტამენტის დასახლებული პუნქტი. 2019 წლის მონაცემებით ქალაქის მოსახლეობა შეადგენს 168,290 ადამიანს, საშუალო სიმჭიდროვე კმ²-ზე — 3,681-ია. აგლომერაციაში 337,086 ადამიანი ცხოვრობს. ქალაქის ფართობი შეადგენს 46.95 კმ²-ს. ჰავრი დააარსა მეფე ფრანსუა I-მა 1517 წელს. ქალაქი გაშენებულია ინგლისის არხის ნაპირებზე. ჰავრის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებერვალი. ქართული საბჭოთა ენციკლოპედია, ტ. 11, თბ., 1987. — გვ. 587. ვიკისაწყობში არის გვერდი თემაზე: ჰავრი Official website დაარქივებული 2006-01-04 საიტზე Wayback Machine. (ინგლისური/ფრანგული/გერმანული/ესპანური) Visitor center დაარქივებული 2020-05-12 საიტზე Wayback Machine. Port Authority[მკვდარი ბმული] ↑ 1.0 1.1 1.2 Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a> ↑ Annuaire de service-public.fr <a href="https://wikidata.org/wiki/Track:Q3480047"></a><a href="https://wikidata.org/wiki/Track:Q97451652"></a> ↑ Saint Petersburg in figures - International and Interregional Ties. Saint Petersburg City Government. დაარქივებულია ორიგინალიდან — 2009-02-24. ციტირების თარიღი: 2008-11-23.
სარგის II

სარგის II ჯაყელი — სამცხის (მესხეთის) მმართველი 1306-1334 წლებში, სამცხის სპასალარი, ბექა I-ის ძე. მამის მმართველობის დროს თავი გამოიჩინა რუმის თურქების შემოსევათა წინააღმდეგ ბრძოლაში. ქართველთა ლაშქარმა მისი მეთაურობით ვაშლოვანთან დაამარცხა თურქები, რომელთაც აზატ მოსე მეთაურობდა. მის დროს სამცხე აღმოსავლეთ საქართველოს მეფის მეშვეობით ემორჩილებოდა ილხანთა სახელმწიფოს. ვახუშტის ცნობით, სარგის II-ს გიორგი V ბრწყინვალემ ათაბაგობა და ამირსპასალარობა უბოძა. გუჩუა ვ., ქართული საბჭოთა ენციკლოპედია, ტ. 9, თბ., 1985. — გვ. 102.
ემა უოტსონი

ემა შარლოტ დიურე უოტსონი (ინგლ. Emma Watson; დ. 15 აპრილი, 1990) — ინგლისელი მსახიობი, მოდელი. რომელმაც სახელი გაითქვა ჰერმიონ გრეინჯერის როლის შესრულებით ჰარი პოტერის ფილმების სერიაში, რომელთა გადაღებამ ათ წელს გასტანა (2001-2011). ფილმების სერიაში ემა უოტსონის პარტნიორები იყვნენ დენიელ რედკლიფი (ჰარი პოტერი) და რუპერტ გრინტი (რონ უისლი). დაიბადა პარიზში, ინგლისელი ადვოკატების ოჯახში. მისი მშობლები ერთმანეთს მაშინ დაშორდნენ, როდესაც მომავალი მსახიობი 5 წლის იყო და იგი დედასთან და ძმასთან ერთად ოქსფორდში ცხოვრობდა, ხოლო შაბათ-კვირას მამასთან ატარებდა. ვიკისაწყობში არის გვერდი თემაზე: ემა უოტსონი ემა უოტსონი კინოფილმების ინტერნეტ-მონაცემთა ბაზაში ჰარი პოტერის მსახიობები BBC-ზე ემა უოტსონი — AllMovie ემა უოტსონი Twitter-ზე ↑ 1.0 1.1 Life & Emma. Emma Watson official website. დაარქივებულია ორიგინალიდან — 21 April 2010. ციტირების თარიღი: 16 April 2010. ↑ Warner Bros. Official site. Adobe Flash. harrypotter.warnerbros.co.uk. დაარქივებულია ორიგინალიდან — 10 April 2006. ციტირების თარიღი: 28 March 2006. ↑ Barlow, Helen. „A life after Harry Potter“. The Sydney Morning Herald. დაარქივებულია ორიგინალიდან — 3 July 2007. ციტირების თარიღი: 16 March 2006. ↑ Self, Will (17 August 2012). „Emma Watson, The Graduate“. The New York Times. დაარქივებულია ორიგინალიდან — 26 January 2017.
აგტელეკის ეროვნული პარკი

აგტელეკის ეროვნული პარკი (უნგრ. Aggteleki Nemzeti Park) — ეროვნული პარკი ჩრდილოეთ უნგრეთში, ბორშოდ-აბაუი-ზემპლენის მედიეში, ამ სახელის ასევე პატარა სოფელი პარკის ტერიტორიაზე. რომელიც სლოვაკეთის კარსტთან ერთად წარმოადგენს აგტელეკის ერთიანი მღვიმის ნაწილს. იგი უნგრეთში დაფუძნებული რიგით მეოთხე ეროვნული პარკია, რომელიც დაარსდა 1985 წელს აგტელიკის ბუნების დაცულ ტერიტორიაზე. ეს იყო პირველი ეროვნული პარკი, სადაც დაცული იყო ქვეყნის გეოლოგიური ფასეულობები — სოფლის ტერიტორიაზე არსებული კარსტული რაიონები და ქვის ხანის ცნობილი გამოქვაბულები, რომლის ტერიტორიაზე არაერთი მცენარეული თუ ცხოველთა სახეობა გვხვდება. აგტელეკის ეროვნული პარკი შეტანილია იუნესკოს მსოფლიო მემკვიდრეობის ძეგლების სიაში სლოვაკეთის კარსტთან ერთად, რომელიც აგრძელებს აგტელეკის ეროვნულ პარკს სლოვაკეთის ტერიტორიაზე. პარკი მდებარეობს ქალაქ მიშკოლციდან ჩრდილოეთით 60 კმ-ში და მოქცეულია მდინარეების ბოდვასა და შაიოს ხეობებს შორის. პარკის ფართობია — 199 კმ² საიდანაც 39 კმ² განსაკუთრებული დაცვის ქვეშაა. აგტელეკმა ეროვნული პარკის სტატუსი მიიღო 1985 წელს, ხოლო 10 წლის შემდეგ გაწევრიანდა მსოფლიო მემკვიდრეობის სიაში. პარკის უმთავრეს ღირსშესანიშნაობას წარმოადგენს მრავალრიცხოვანი კარსტული მღვიმეები, ცნობილი თავისი სიგრძით და ლაბირნითისმაგვარი დარბაზებით. სულ რეგიონში დაითვლება 712 მღვიმე. ყველაზე დიდი და ცნობილი მღვიმეა ბარადლა (დომიცა) - ყველაზე დიდი სტალაქტიტებით ევროპაში. მისი სიგრძე 26 კილომეტრია, საიდანაც 18 მდებარეობს უნგრეთში, 8 კმ. სლოვაკიაში. სადაც იგი ცნობილია დომიცას სახელით. ბარადლას მღვიმე ბარადლას მღვიმე Ochtina Aragonite-ის მღვიმე Ochtina Aragonite-ის მღვიმე Ochtina Aragonite-ის მღვიმე დეტალი არაგონიტის ჩუქურთმიდან დეტალი არაგონიტის ჩუქურთმიდან გომბასეკის მღვიმე გომბასეკის მღვიმე გომბასეკის მღვიმე დობშინას ყინულის მღვიმე დობშინას ყინულის მღვიმე დობშინას ყინულის მღვიმე მსოფლიო მემკვიდრეობის ძეგლების სია ევროპაში სლოვაკეთის კარსტი დომიცა ეროვნული პარკი საიტზე vengriya.org დაარქივებული 2014-05-23 საიტზე Wayback Machine. ვიკისაწყობში არის გვერდი თემაზე: ბარადლას მღვიმე
სუპერკომპიუტერი

სუპერკომპიუტერი ეწოდება დიდი შესაძლებლობების გამომთვლელ მანქანას, რომელიც თანამედროვე ტექნიკურ პროგრესის შესაბამისადაა აღჭურვილი. უმთავრესი დამახასიათებელი ნიშანია პროცესორების რაოდენობა და მყარი დისკების სიდიდე. შესაბამისია ფასიც, რომელიც ასეულობით მილიონ დოლარს აღწევს. უმთავრესად, სუპერკომპიუტერები გამოიყენებაიან რეალისტური სიმულაციების შესადგენად მეცნიერების შემდეგ დარგებში: ბიოლოგია, ქიმია, ფიზიკა, მეტეოროლოგია, ასტრონავტიკა, სეისმოლოგია და ა.შ. ყოველ ნახევარწლედში ხდება სუპერკომპიუტერების ტოპ-500 სიის შედგენა, რომელშიც დღესდღეობით IBM BlueGene/L (დანიშნულება: ფიზიკური მოვლენების სიმულაცია) ლიდერობს.
IBM BlueGene/L

IBM BlueGene/L — პირველი სუპერკომპიუტერი IBM BlueGene სერიიდან BlueGen/L დღეისათვის მსოფლიოს სუპერკომპიუტერებს უდგას სათავეში. იგი შემუშავებულია IBM-ისა და Lawrence Livermore National Laboratory-ის (LLNL) თანამშრომლობის შედეგად. 2004 წლის 29 სექტემბერს IBM-მა ანონსირება გაუკეთა BlueGene/L-ის პროტოტიპს, რომლის სიჩქარემაც 36.01 ტერაფლოპს აღწევდა. 2005 წლის 27 ოქტომბერს სუპერკომპიუტერის მწარმოებლურობამ 280,6 ტერაფლოპს მიაღწია, რაც გამოწვეული იყო პროცესორების რიცხვობრივობის 131,072-მდე გაზრდით. 2005 წლის 14 ნოემბერს სიეტლში, SC05 Supercomputing Conference-მა IBM BlueGene/L საუკეთესოდ დაასახელა სუპერკომპიუტერებს შორის. მწარმოებლურობის რეკორდის დადგენა Linpack benchmark-ის საშუალებით მოხდა, რომელიც თავის მხრივ ეტალონ ტესტადაა მიჩნეული ბოლო წლების განმავლობაში IBM Research: Blue Gene Lawrence Livermore National Laboratory: BlueGene/L დაარქივებული 2006-09-28 საიტზე Wayback Machine.
აზე-ლიო-რიდოს ციხესიმაგრე

აზე-ლიო-რიდოს ციხესიმაგრე (ფრანგ. château d'Azay-le-Rideau) — სახელმწიფო მნიშვნელობის ისტორიული ძეგლი საფრანგეთის დეპარტამენტ ედნდრი და ლუარის ამავე სახელწოდების კომუნაში. მიეკუთვნება ლუარის ციხესიმაგრეების რიცხვს. გარშემო აკრავს ინგლისური პარკი. ციხესიმაგრე აშენებულია 1510 წელს ფრანცისკ I-ის მიერ. იგი ფრანგული რენესანსის შედევრია. აზე-ლიო-რიდოს ციხე-სიმაგრე შიდა ეზო კიბის ჭერის ფრაგმენტი ციხე-სიმაგრის კიბე ოთახი მეორე სართულზე ციხის ხედი შიდა ეზოდან ლუარის ციხესიმაგრეები საფრანგეთის ციხესიმაგრეები ისტორიული ციხე-სიმაგრეების ოფიციალური საიტი დაარქივებული 2008-03-29 საიტზე Wayback Machine. აზე-ლიო-რიდოს ციხე-სიმაგრე საიტზე Monum.fr დაარქივებული 2006-08-21 საიტზე Wayback Machine.
სარგის თმოგველი (მწერალი)

სარგის თმოგველი — XII-XIII საუკუნეების მიჯნაზე მოღვაწე ქართველი მწერალი, მეცნიერი, ფილოსოფოსი და რიტორი, ვარამ მხარგრძელის ძე. თმოგველობა მიიღო 1191 ისტორიის და ლიტერატურის ტრადიციის მიხედვით, სარგის თმოგველს ეკუთვნის რომანტიკული-სათავგადასავლო პოემა „დილარგეთიანი“ („დილარიანი“), რომელსაც ჩვენამდე არ მოუღწევია. მასვე მიეწერება XI საუკუნის სპარსული პოემის „ვის ო რამინის“ პროზაული ქართული თარგმანი „ვისრამიანი“. კეკელიძე კ., ქართული ლიტერატურის ისტორია, ტ. 2, თბ., 1958; მესხია შ., საშინაო პოლიტიკური ვითარება და სამოხელეო წყობა XII საუკუნის საქართველოში, თბ., 1979; გვახარია ა., ქართული საბჭოთა ენციკლოპედია, ტ. 9, თბ., 1985. — გვ. 102. სარგის თმოგველი (მწერალი) - ვისრამიანი
ჩაბი ალონსო

ხაბი ალონსო (ბასკ. Xabier Alonso Olano; დ. 25 ნოემბერი, 1981) — ესპანელი ფეხბურთელი, ამჟამად თამაშობს გერმანულ „ბაიერნში“, ნახევარმცველის პოზიციაზე. კარიერა „რეალ სოსიედადში“ დაიწყო. 2004 წლის აგვისტოში ს.კ „ლივერპულში“ 10,5 მლნ ევროდ გადავიდა და პირველივე სეზონში ჩემპიონთა ლიგა მოიგო. „რეალში“ მისი კარიერა 2009-2010 წლის სეზონის დასაწყისში დაიწყო, 2014 მეორედ მოიგო ჩემპიონთა ლიგა „რეალთან“ ერთად. 2014 წლის ზაფხულში „ბაიერნში“ გადაბარგდა. ესპანეთის ნაკრებში მისი დებიუტი 2003 წელს ეკვადორთან შედგა. ითამაშა ევრო 2004, ევრო 2008 და ევრო 2012, აგრეთვე 2006, 2010 და 2014 წლების მსოფლიო ჩემპიონატი. 2008 და 2012 წლებში მოიგო ევროპის ჩემპიონატი, 2010 წელს კი მსოფლიო ჩემპიონატი. შეგიძლიათ იხილოთ მედიაფაილები თემაზე „ჩაბი ალონსო“ ვიკისაწყობში. ჩაბი ალონსო — ფიფას ჩანაწერი[დაარქივებული] ჩაბი ალონსო Twitter-ზე (ესპანური)/(ინგლისური) ჩაბი ალონსო — სტატისტიკა საიტზე Soccerbase.com (ინგლისური)
სვიმეონი

სვიმეონი, საქართველოს პოლიტიკური მოღვაწე XII საუკუნის I ნახევარში, გიორგი ჭყონდიდელის დისწული; ჭყონდიდელ-მწიგნობართუხუცესი (1118-1141), ბედიელ-ალავერდელი (1124 წლიდან). ეკუთვნოდა დავით აღმაშენებლის მომხრეთა დასს. შირვანის აღების შემდეგ მეფემ საქმეთა გამგებლად იქ სვიმეონი დატოვა. მეტრეველი რ., ქსე, ტ. 9, გვ. 317, თბ., 1985
მსოფლიოს VII გუნდური ჩემპიონატი ჭადრაკში ვაჟთა შორის

მსოფლიოს VII გუნდური ჩემპიონატი ჭადრაკში ვაჟთა შორის — ჩემპიონატი, რომლის გამართვის თარიღი იყო 3 - 13 იანვარი 2010. გამართვის ადგილი - ბურსა, თურქეთი.  რუსეთი ალექსანდრე გრიშჩუკი 4,5 (+2=5-0), დმიტრი იაკოვენკო 3,5 (+2=3-0), ალექსანდრ მოროზევიჩი 2 (+1=2-3), ევგენი ტომაშევსკი 3,5 (+3=1-1), ვლადიმირ მალახოვი 4 (+3=4-0), ნიკიტა ვიტიუგოვი 5,5 (+4=2-0).  აშშ ნიკარუ ნაკამურა 6 (+5=2–1), ალექსანდრ ონიშუკი 6,5 (+4=5–0), იური შულმანი 2,5 (+0=5–2), ვარუზან აკობიანი 4,5 (+2=5–1), რობერტ ჰესი 1 (+1=0–1), რეი რობსონი 1 (+0=2–0).  ინდოეთი კრიშნ სასიკირანი 5,5 (+3=5–1), ჰარიკრიშნა 4 (+2=4–2), შერჰან სირია განგული 5 (+3=4–0), გოპალ ნარაიან გეეში 3 (+2=2–1), პრიშდ არუნი 2,5 (+1=3–1), ადჰობანი 1 (+0=2–2).
მონტე-კარლო

მონტე-კარლო (ფრანგ. Monte Carlo) — მონაკოს ერთ-ერთი რაიონი, რომელიც შეცდომით მიაჩნიათ როგორც ქალაქი და ხშირად მონაკოს დედაქალაქი. მონტე-კარლო ცნობილია კაზინოებითა და აზარტული თამაშებით. მუდმივი მოსახლეობა დაახლოებით 15 000 ადამიანია. მონტე-კარლო მოიცავს არა მარტო საკუთარ ტერიტორიას, სადაც განთავსებულია ცნობილი სამორინე „Le Grand Casino“, არამედ სენტ-მიშელისა და სენტ-რომანის გარკვეულ ტერიტორიას. ქალაქი დაარსდა 1866 წელს. მონტე-კარლო მომდინარეობს იტალიური სიტყვიდან, რაც „ჩარლზის მთას“ ნიშნავს. მთას, რომელზეც რაიონია გაშენებული, სახელი პრინც ჩარლზ III-ის პატივსაცემად ეწოდა. მონტე-კარლო ბევრ ფილმსა თუ სატელევიზიო სერიალში ფიგურირებს. მაგალითად 1930 წელს გადაღებული ამერიკული ფილმი „მონტე-კარლო“. მონტე-კარლოშია მონაკოს წრის უდიდესი ნაწილი, რომელზედაც იმართება ფორმულა 1-ის რბოლები მონაკოს გრანპრის განმავლობაში. მონტე-კარლო ასევე მასპინძლობს მსოფლიო ჩემპიონატებს ბოქსში, ევროპული პოკერტურის ფინალს და მსოფლიოს ნარდის ჩემპიონატს. აგრეთვე მოდის ჩვენებებს და სხვა მოვლენებს. სამორინე „მონტე-კარლო“ ოტელი „პარიზი“ ბონო (ჯგუფ U2-ს ვოკალისტი) ჯენსონ ბატონი (ფორმულა ერთის მრბოლელი) ნოვაკ ჯოკოვიჩი (მსოფლიოს პირველი ჩოგანი) მიკელე ფერერო (Ferrero SpA-ს ყოფილი მფლობელი) ჯინა ლოლობრიჯიდა (მსახიობი) როჯერ მური (მსახიობი და UNICEF-ის ელჩი) მაიკ ოლდფილდი (მუსიკოსი) რინგო სტარი (The Beatles-ის დრამერი) კაროლინა ვოზნიაცკი (ყოფილი მსოფლიოს პირველი ჩოგანი) რობინ სოდერლინგი (ყოფილი მსოფლიოს მეოთხე ჩოგანი) ვიკისაწყობში არის გვერდი თემაზე: მონტე-კარლო Monte Carlo, ტურისტული მეგზური ვიკივოიაჟზე Monaco Portal დაარქივებული 2021-03-22 საიტზე Wayback Machine. ↑ Squires, Nick (29 January 2013). „'Most beautiful woman in the world' Gina Lollobrigida in bizarre fake marriage plot“. The Daily Telegraph. დაარქივებულია ორიგინალიდან — 24 სექტემბერი 2015. ციტირების თარიღი: 6 მაისი 2016. ↑ World Entertainment News Network. Ringo Moves To Monte Carlo To Avoid Tax Laws. Contactmusic.com.
ფუღუ

ფუღუ (ლათ. Suncus etruscus) — ძუძუმწოვარი ცხოველი მწერიჭამიების რიგისა. მისი სხეულის სიგრძე 45 მმ, კუდისა — 31 მმ, მასა — 1,5 გ აღწევს. ძუძუმწოვრებს შორის ყველაზე მომცროა. გავრცელებულია ევროპაში, აზიასა და აფრიკაში. საქართველოში გვხვდება მხოლოდ თბილისის მიდამოებში. როგორც უნიკალური და მცირე არეალის მქონე სახეობა, შეტანილია საქართველოს „წითელ წიგნში“. იკვებება მწერებით. ფუღუს ბიოლოგია ჯერჯერობით არ არის შესწავლილი. ჯანაშვილი ა., ქართული საბჭოთა ენციკლოპედია, ტ. 10, თბ., 1986. — გვ. 434.
იმამის მოედანი

იმამის მოედანი (სპარს. میدان امام), ყოფ. ნახშ-ე ჯაჰანის მოედანი — მოედანი ქალაქ ისპაანის ცენტრში. იუნესკოს მსოფლიო მემკვიდრეობის ობიექტი. 1979 წლამდე მოედანს ერქვა შაჰის (სპარს. میدان شاه) სახელი. იმამის მოედანი მდებარეობს ისპაანის ისტორიულ ნაწილში, გოლბაჰარის რაიონში. მოედნის სამხრეთ ნაწილში მდებარეობს იმამის მეჩეთი, დასავლეთით — ალი-გაპუს სასახლე, აღმოსავლეთით — შეიხ ლიუთფალის მეჩეთი, ჩრდილოეთ ნაწილში კი — დიდი ბაზარი. ირანის რევოლუციის შემდეგ მოედანზე მიმდინარეობს პარასკევის ლოცვები. მოედანი გადაჭიმულია 560 მეტრზე ჩრდილოეთიდან სამხრეთისაკენ და 165 მეტრზე — დასავლეთიდან აღმოსავლეთისაკენ. თანამედროვე იერი მოედანმა მიიღო XVI საუკუნეში, როდესაც ისპაანი გახდა სეფიანების იმპერიის დედაქალაქი. 1589 წელს შაჰ აბასმა დედაქალაქი ისპაანში გადაიტანა და დაიწყო აქტიური მშენებლობა. მოედანი დაწვრილებით აღწერა მოგზაურმა ადამ ოლეარმა 1637 წელს. ისტორიული მოედანი გამოიყენებოდა ცხენბურთისათვის. ისპაანი იუნესკოს მსოფლიო მემკვიდრეობის ძეგლები ირანში მსოფლიო მემკვიდრეობის სია აზიასა და ოკეანეთში იმამის მოედანი იუნესკოს საიტზე
პოლონარუვა

პოლონარუვა - შუა საუკუნეების შრი-ლანკის დედაქალაქი, მდებარეობს კოლომბოდან ჩრდილო-აღმოსავლეთით 214 კილომეტრში. ცნობილია ბუდას გიგანტური ქანდაკებით, რომლის სიმაღლე 40 მეტრია და გამოთლილია მასიური გრანიტისგან 1180 წელს. 1982 წლიდან შეტანილია იუნესკოს მსოფლიო მემკვიდრეობის ძეგლების სიაში.
რეიმსი

რეიმსი (ფრანგ. Reims) — ქალაქი აღმოსავლეთ საფრანგეთში. 2006 წლის მონაცემებით ქალაქის მოსახლეობა შეადგენს 188 078 ადამიანს, საფრანგეთის ქალაქებს შორის მოსახლეობის მიხედვით მას მეცამეტე ადგილი უკავია. საშუალო სიმჭიდროვე კმ²-ზე 4010 ადამიანი. ფართობი 46.9 კმ². ვრცელდება ზღვის დონიდან 80–135 მ სიმაღლეზე. რეიმსიდან 129 კილომეტრში მდებარეობს საფრანგეთის დედაქალაქი პარიზი. დასახლებულ პუნქტში არის რომაული ეკლესია, ყოფილი სენ-რემის მონასტერი და ტოს სასახლე, რომელიც იუნესკომ მსოფლიო მემკვიდრეობის სიაში შეიტანა. რეიმსი დაარსდა ძვ.წ 80 წელს. მას მნიშვნელოვანი ადგილი ეკავა გალიის და შემდგომ რომის იმპერიის საფრანგეთში. ყველაზე ცხელი თვეებია ივლისი და აგვისტო, ხოლო ყველაზე ცივი — იანვარი და თებერვალი. რეიმსი არის შამპან-არდენის რეგიონის და მარნას დეპარტამენტის დასახლებული პუნქტი. რეიმსი თავდაპირველად კელტური ტომის, რემების, დასახლება, შემდეგ რომის პროვინცია ბელგიკის ცენტრი იყო. ეწოდებოდა დუროკორტორუმი, შემდეგ – რემი. III საუკუნიდან იყო ეპისკოპოსის რეზიდენცია. V საუკუნეში დაიპყრეს ფრანკებმა. 496 წელს აქ ფრანკთა მეფე ხლოდვიგმა ქრისტიანობა მიიღო; ამასთან იყო დაკავშირებული საფრანგეთის მეფეების რეიმსში მეფედ კურთხევის ტრადიცია (უკანასკნელად აქ 1825 წელს ეკურთხა შარლ X). 1139 წელს მიიღო კომუნის უფლება. შუა საუკუნეებში რეიმსში ეწყობოდა დიდი ბაზრობები. ქალაქი ძლიერ დაზარალდა პირველ მსოფლიო ომში (1914-1918 წწ.), მეორე მსოფლიო ომის (1939-1945 წწ.) დროს ოკუპირებული იყო გერმანიის მიერ. 1945 წლის 7 მაისს რეიმსში მიირეს ვერმახტის კაპიტულაცია დასავლეთის ფრონტზე. ფლორენცია, იტალია (1954) ბრაზავილი, კონგო (1961) კენტენბერი, დიდი ბრიტანეთი (1962) ზალცბურგი, ავსტრია (1964) აახენი, გერმანია (1967) არლინგტონი, ვირჯინია, აშშ (2005) კუტნა-გორა, ჩეხეთი (2008) Official website დაარქივებული 1998-12-06 საიტზე Wayback Machine. (ფრანგული) Visit Reims: pictures, news, history Tourist office website - რეიმსის ტურიზმის ოფიციალური საიტი, (ინგლისური), (ფრანგული) ↑ Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a> ↑ Annuaire de service-public.fr <a href="https://wikidata.org/wiki/Track:Q3480047"></a><a href="https://wikidata.org/wiki/Track:Q97451652"></a>
ავსტრიის ადმინისტრაციული დაყოფა

ავსტრია არის ფედერალური რესპუბლიკა, რომელიც დაყოფილია 9 ფედერალურ მხარედ. მოსახლეობის რაოდენობით ყველაზე დიდია ვენა 1,6 მლნ კაციანი მოსახლეობით, ხოლო ფართობით უდიდესია ქვემო ავსტრია - 19,178 კმ². მთავარი სტატია: ავსტრიის ფედერალური მხარეები. მთავარი სტატია: ავსტრიის ოლქები. ავსტრიის ფედერაციული მხარეები თავის მხრივ იყოფა 84 პოლიტიკურ ოლქად (Politische Bezirke) და 15 დაკანონებულ ქალაქად, რომლებსაც თავიანთი ოლქები გააჩნიათ, ხოლო თითოეული ოლქი იყოფა მუნიციპალიტეტებად. ↑ 01.01.2023
ტულონი

ტულონი (ფრანგ. Toulon) — ქალაქი სამხრეთ საფრანგეთში. მდებარეობს ხმელთაშუა ზღვის ნაპირებზე, პროვანსი-ალპები-ლაჟვარდოვანი ნაპირის რეგიონში, ვარის დეპარტამენტში. 2006 წლის მონაცემებით ქალაქის მოსახლეობა შეადგენს 170 041 ადამიანს, საფრანგეთის ქალაქებს შორის მოსახლეობის მიხედვით მას მეთხუთმეტე ადგილი უკავია. საშუალო სიმჭიდროვე კმ²-ზე 3 969 ადამიანი. ფართობი 42,84 კმ². 1862 წელს ქალაქში გაიხსნა ტულონის ოპერა. ვრცელდება ზღვის დონიდან 0–589 მ სიმაღლეზე. ყველაზე ცხელი თვეებია ივლისი და აგვისტო, ხოლო ყველაზე ცივი — იანვარი და თებერვალი. ატმოსფერული ნალექების რაოდენობა წელიწადში 676,8 მმ. ამ ადგილებში უძველეს დროში ბერძნებს ჰქონდათ თავიანთი კოლონია და ის ერთ-ერთი მნიშვნელოვანი სავაჭრო პუნქტი იყო ამ რეგიონში. მოგვიანებით ტულონი რომის იმპერიის შემადგენლობაში შევიდა, რის შემდეგ ქალაქი მთელ რეგიონში დაწინაურდა. 1486 წლიდან ეს პროვინცია საფრანგეთის შემადგენლობაში მოექცა. ჰერცლია, ისრაელი სპეცია, იტალია, 1958 წლიდან მანჰაიმი, გერმანია, 1958 წლიდან ნორფოლკი, აშშ, 1988 წლიდან კრონშტადტი, რუსეთი, 1996 წლიდან ჩემისეთი, მაროკო, 2005 წლიდან ვიკისაწყობში არის გვერდი თემაზე: ტულონი ოფიციალური საიტი დაარქივებული 2006-06-14 საიტზე Wayback Machine. The Tourism Office of Toulon web site ↑ 1.0 1.1 1.2 Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a> ↑ Annuaire de service-public.fr <a href="https://wikidata.org/wiki/Track:Q3480047"></a><a href="https://wikidata.org/wiki/Track:Q97451652"></a>